
Neki čovjek je svom bratu muslimanu rekao: „Ti si šejtan“, pa da li je takav upotrijebio izraz u kome je kufr, a koji obavezuje ponovo izgovaranje šehadeta?


* 
* 
* 
* 
* 
* 
* 
* 
* 
* 

 

Smije li čovjek drugog muslimana nazvati šejtanom?
==================================================

 

Sva hvala pripada Uzvišenom Allahu, neka je salavat i selam na Allahova Poslanika, njegovu porodicu i sve ashabe, a zatim:


Uistinu, ovaj izraz u sebi ne sadrži kufr zbog kojeg bi se moralo tekfiriti, niti to obavezuje ponovo izgovaranje šehadeta, ali poistovjećivanje određenog muslimana sa šejtanom nije dozvoljeno, i za to se mora pokajati, te tražiti halala od obespravljenog (mazluma).  

Mufessiri su spomenuli onda kada su komentirali riječi Uzvišenog Allaha: „To je drvo koje usred Džehennema raste. Plod mu je poput glava šejtanskih“1, spomenuli su da su arapi, kada bi htjeli nešto na najružniji način opisati, rekli bi za to: „to je poput šejtana“.


Imam i mufessir El-Kasimi, rahimehullah, je u svom tefsiru kazao:  

“…poput glava šejtanskih, tj. poput onoga što se zamišlja od ružnoće glava šejtanskih, pa njegov korijen je odvratan, a također, plod, izgled, i mjesto.  

Rekao je Ez-Zemehšeri: u poređenju sa šejtanskim glavama jeste dokaz o dostizanju do samog vrha pokuđenosti i ružnoće u izgledu, jer je sami šejtan odvratan i ružan u ljudskoj prirodi, zbog njihovog ubjeđenja da je on samo zlo, u kojem nema nikakvog hajra. Pa tako, kada žele opisati nekoga da je ružnog izgleda, kažu: Kao da je lice šejtana, ili glava mu je ko u šejtana. Također, kada ga žele naslikati, onda to čine u najružnijem i najodvratnijem izgledu. Kao što imaju ubjeđenje za meleke da su samo dobro, u kojem nema ni trun zla, pa njima porede onoga u koga je lijep izgled, rekao je Uzvišeni Allah: Ovo nije čovjek, ovo je melek plemeniti!2, a ovo je imaginarno poređenje3. Tj. zbog stvari koja je ukorijenjena u mašti (mislima)”. Završen govor El-Kasimija.


A Uzvišeni Allah najbolje zna.


Izvor originala na arapskom: [http://fatwa.islamweb.net](https://fatwa.islamweb.net)


Preuzeto sa stranice:menhedz.com


